JWD ชี้ผลงาน Q1/61 เป็นจุดที่ต่ำสุดโบรกฯแนะ”ซื้อ”เป้าหมาย 12.70 บาท
JWD ชี้ผลงาน Q1/61 เป็นจุดที่ต่ำสุดโบรกฯแนะ"ซื้อ"เป้าหมาย 12.70 บาท
24 พ.ค. 2561

บล.กสิกรไทย ระบุในบทวิเคราะห์วันนี้(23พ.ค.) ว่า บริษัท เจดับเบิ้ลยูดี อินโฟโลจิสติกส์ จำกัด (มหาชน) หรือ JWD (ซื้อ ปิด 7.80 บาท พื้นฐาน 12.70 บาท +62.82%) บริษัทยังคงมุ่งมั่นในการขยายกิจการทั้งในประเทศไทยและในภูมิภาคนี้ โดยเน้นไปที่ธุรกิจที่เกี่ยวเนื่องกับธุรกิจในปัจจุบัน โดยคาดหวังจะสามารถขยายกิจการในธุรกิจการให้บริการด้านอาหารในอินโดนีเซีย ฟิลิปปินส์และสิงคโปร์ภายในครึ่งหลังของปีนี้
ขณะที่ธุรกิจห้องเย็นในเวียดนามก็ถือเป็นจุดสนใจสำคัญ นอกจากนี้ยังเล็งโอกาสในอีกหลากหลายธุรกิจทั้งลานพักรถยนต์, ลานบริหารสินค้าอันตรายและเฟรด อีกหลายประเทศ ขณะที่การขยายการลงทุนในไทยยังเป็นไปตามแผน ทั้งห้องเย็น พื้นที่เก็บของส่วนบุคคลและการขนสินค้า
โดยล่าสุดได้รับงานจากการท่าเรือแห่งประเทศไทยให้รับขนสินค้าจากรถไฟไปยังท่าเรือในแหลมฉบัง สำหรับธุรกิจในปัจจุบันก็ถือว่ามีทิศทางที่ดีขึ้น โดยบริษัทคาดว่าผลประกอบการไตรมาส 1/2561 จะเป็นจุดที่ต่ำสุดหลังหลายธุรกิจมีทิศทางผลประกอบการที่ดีขึ้น ทั้งนี้ยังคงคำแนะนำ “ซื้อ” ที่ราคาเป้าหมาย 12.70 บาท
 
 
 